L 145/24
(23)
HR
Službeni list Europske unije
24.5.2022.
Tijekom razdoblja početnog ispitnog postupka odobalni kapacitet energije vjetra u EU-u povećao se za oko 2 600 MW.
Za tri lopatice jedne odobalne vjetroturbine kapaciteta 8 MW potrebno je 60 tona tkanina od staklenih vlakana.
Iz tog slijedi da je u 2018. za odobalna postrojenja u EU-28 bilo potrebno oko 19 958 tona tkanina od staklenih vlakana, a za odobalna postrojenja u EU-27 oko 10 118 tona.
3.2.
Egipat (24)
U 2018. nije bilo uvoza iz Egipta u okviru režima unutarnje proizvodnje.
Kao stranka Paneuromediteranske konvencije Egipat ostvaruje korist od povlaštenog tarifnog postupanja.
Stoga se na uvoz tkanina od staklenih vlakana iz Egipta primjenjuje povlaštena carinska stopa od 0 %, a ne carinske stope prema načelu najpovlaštenije nacije od 5 % do 7 %.
Iz tog slijedi da u 2018. nije bilo ekonomski opravdano da strane uvoze tkanine od staklenih vlakana iz Egipta u okviru režima unutarnje proizvodnje.
(25)
U odgovoru na upitnik društvo SGRE navelo je da tijekom razdoblja ispitnog postupka nije uvozilo tkanine od staklenih vlakana iz Egipta namijenjene upotrebi u epikontinentalnom pojasu/isključivom gospodarskom pojasu.
Društvo Vestas u upitniku nije ponudilo odgovore u vezi s tim pitanjem.
Komisija je u tom pogledu napomenula da društvo Vestas ni u početnom ispitnom postupku nije odvojeno navelo uvoz podrijetlom iz Egipta.
Međutim, na temelju informacija dostavljenih u početnom ispitnom postupku, a posebno podataka koje su izravno dostavili egipatski izvoznici, Vestas je iz Egipta uvezao znatne količine tkanina od staklenih vlakana u okviru uobičajenog režima, što čini od 5 % do 8 % uvoza u EU-28 i od 2 % do 5 % potrošnje u EU-28 (13).
Ti bi udjeli bili znatno veći na razini EU-27.
(26)
S druge strane, Vestas je u 2018.
imao znatan broj novih odobalnih postrojenja u EU-u, što je činilo 30–50 % svih takvih novih postrojenja u EU-28 i EU-27.
To upućuje na to da su znatne količine egipatskih tkanina od staklenih vlakana unesene u epikontinentalni pojas/isključivi gospodarski pojas tijekom razdoblja početnog ispitnog postupka.
U dokumentaciji nema informacija koje bi bile u suprotnosti s tim zaključkom.
(27)
Taj zaključak dodatno potkrepljuje činjenica da su tkanine od staklenih vlakana podrijetlom iz Egipta uvezene odmah nakon uvođenja mjera, i to u okviru režima unutarnje proizvodnje (više od 230 tona u drugoj polovini 2020.).
(28)
Stoga je Komisija na temelju raspoloživih dokaza zaključila da su u epikontinentalni pojas/isključivi gospodarski pojas unesene znatne količine iz Egipta, što je pridonijelo šteti koja je već utvrđena u početnom ispitnom postupku.
3.3.
NRK (29)
Obujam uvoza tkanina od staklenih vlakana iz Kine u okviru postupka unutarnje proizvodnje 2018. iznosio je 5 343 tone.
Od toga je uvoz država članica s odobalnim postrojenjima iznosio 4 835 tona, od čega 15 % odgovara udjelu Ujedinjene Kraljevine.
(30)
U odgovoru na upitnik društvo SGRE prijavilo je uvoz tkanina od staklenih vlakana iz NRK-a i u okviru režima unutarnje proizvodnje i u okviru uobičajenog režima za epikontinentalni pojas/isključivi gospodarski pojas u Uniji.
Obujam unutarnje proizvodnje samo za EU-27 činio je od 1 % do 3 % ukupne potrošnje tkanina od staklenih vlakana u EU-28 i od 4 % do 7 % ukupnog uvoza tkanina od staklenih vlakana u EU-28 u razdoblju ispitnog postupka (14).
To znači da bi udio u uvozu i potrošnji za EU-27 bio još veći.
Budući da su te količine iznad razina de minimis, one su same po sebi dovoljno velike da nanesu štetu, a time i da pridonesu šteti koja je već utvrđena u početnom ispitnom postupku.
Nadalje, Komisija je podsjetila da je analiza štete u početnom ispitnom postupku provedena kumulacijom uvoza iz Egipta i NRK-a.
Stoga svako povećanje uvoza usmjerenog u epikontinentalni pojas/isključivi gospodarski pojas može samo dodatno pridonijeti šteti utvrđenoj u početnom ispitnom postupku.
4.
OBJAVA
(31)
Stranke su obaviještene o bitnim činjenicama i razmatranjima na temelju kojih se mjere za određene tkane i/ili prošivene tkanine od staklenih vlakana podrijetlom iz NRK-a i Egipta namjeravalo proširiti na epikontinentalni pojas/isključivi gospodarski pojas.
Odobreno im je i razdoblje za podnošenje prigovora nakon te objave.
(13) Rasponi su navedeni zbog povjerljivosti.
(14) Rasponi su navedeni zbog povjerljivosti.